

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/23-02/50

URBROJ: 2178-2-03-23-1

Bebrina, 30. kolovoza 2023. godine

Na temelju članka 14. stavka 1. Zakona o predškolskom odgoju i obrazovanju ("Narodne Novine" broj 10/97, 107/07, 94/13, 98/19 i 57/22) i članka 32. Statuta općine Bebrina („Službeni vjesnik Brodsko-posavske županije“ broj 02/2018, 18/2019 i 24/2019 i „Glasnika Općine Bebrina“ broj 01/2019, 02/2020 i 4/2021) Općinsko vijeće općine Bebrina na svojoj 13. sjednici održanoj 30. kolovoza 2023. godine donosi

**PLAN**

**MREŽE DJEČJIH VRTIĆA NA PODRUČJU OPĆINE BEBRINA**

1. **UVOD**

**Članak 1.**

Planom mreže dječjih vrtića na području Općine Bebrina (dalje u tekstu:Plan mreže) utvrđuju se ustanove predškolskog odgoja i obrazovanja koje obavljaju i provode program odgoja, obrazovanja, zdravstvene zaštite, prehrane i socijalne skrbi za djecu rane i predškolske dobi, te razvoj mreže dječjih vrtića na području Općine Bebrina.

**Članak 2.**

Općina Bebrina ima pravo i obvezu odlučivati o potrebama i interesima građana na svom području za organiziranjem i ostvarivanjem programa predškole te radi zadovoljavanja tih potreba osnivati dječje vrtiće, te provoditi program predškole.

Prava i obveze iz prethodnog stavka ovog članka ostvaruju se organiziranjem provedbe programa predškole za djecu s područja Općine Bebrina i financiranjem sukladno planiranim sredstvima u Proračunu Općine Bebrina.

1. **PLAN MREŽE DJEČJIH VRTIĆA**

**Članak 3.**

Na području Općine Bebrina djelatnost predškole provodi predškolska ustanova Dječji vrtić „Ivančica Oriovac“ iz Oriovca, Luke Ilića bb, 35 250 Oriovac.

Program predškole provodit će se u trajanju od minimalno 150 do maksimalno 250 sati.

**Članak 4.**

Mrežu dječjih vrtića na području Općine Bebrina čini dječji vrtić naveden u članku 3. ovog Plana.

Odlukom Općinskog vijeća Općini Bebrina dana je suglasnost za provedbu ulaganja u izgradnju i opremanje dječjeg vrtića na području općine Bebrina u naselju Kaniža, a radi omogućavanja obavljanja djelatnosti skrbi o djeci rane i predškolske dobi, te predškolskog odgoja i obrazovanja i programa predškole.

**Članak 5.**

Općina Bebrina sufinancira program vrtića isplatom naknade za djecu spodručja Općine Bebrina koja pohađaju program vrtića.

1. **ZAVRŠNE ODREDBE**

**Članak 6.**

Ovaj Plan mreže može se dopunjavati osnivanjem novih dječjih vrtića u skladu sa zakonom kojim se uređuje predškolski odgoj i obrazovanje te Državnim pedagoškim standardom predškolskog odgoja i naobrazbe odnosno otvaranjem novih područnih objekata dječjih vrtića, uključujući i njihovo proširivanje.

**Članak 7.**

Ovaj Plan mreže dostavit će se Brodsko-posavskoj županiji, a u svrhu usklađivanja Plana mreža dječjih vrtića Brodsko-posavske županije.

**Članak 8.**

Danom stupanja na snagu ovog Plana mreže prestaje važiti Plan mreže dječjih vrtića („Glasnik Općine Bebrina“ broj 1/2023).

**Članak 9.**

Ovaj Plan stupa na snagu osmog dana od dana objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mijo Belegić, ing.

Dostaviti:

1. Glasnik Općine Bebrina
2. Brodsko-posavska županija
3. Nadležno ministarstvo
4. Pismohrana.